Polisieman, nog drie vas vir veediefstalArgieffoto: SAPD Kol. Priscilla Naidu, woordvoerder van die polisie, het gesê die konstabel en drie ander verdagtes het Vrydag in die Kenhardt-landdroshof verskyn. Die saak is tot 25 Februarie uitgestel wanneer die verdagtes om borg sal aansoek doen. Die polisie het verlede week ŉ wenk ontvang oor moontlike veediefstal in die Kenhardt- en Keimoes-areas. Twee verdagtes, insluitend die polisiebeampte, is in hegtenis geneem nadat ŉ bakkie met ses skape agterop deur die polisie van die pad af getrek is. Volgens Naidu het die twee ander verdagtes in ŉ VW Polo gery en van die toneel gevlug toe hulle die polisie gesien het. Hulle is in Kakamas voorgekeer en in hegtenis geneem. “Hulle het glo die twee skape wat in die VW Polo was langs die pad afgelaai.”